ms id en uz id ms id id ms id ms id sl ms ms id ms en id ms en ms id id id id eo id ms ms ms ms ms id ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Kuih sagu bersalut kelapa parut atau sagu bronok sesuai dinikmati untuk sarapan pagi atau minum petang. Kuih sagu hendaklah lembut tapi masih mengekalkan tekstur butiran sagunya, dan manis sagu diimbangi dengan lemak masin salutan kelapanya.
Kuih sagu ni boleh dibuat sendiri dirumah. Cara memasaknya senang, cepat dan tidak perlu mengukus.
Masa persediaan: 5 minit ♦ Masa memasak: 15 minit ♦ Hidangan: 4-5 orang
Berikut adalah bahan-bahan yang diperlukan untuk resipi kuih sagu kelapa.
1 cawan sagu biji kecil (sagu mata ikan)
6 sudu besar gula pasir
1 sudu kecil pati sirap ros
2 helai daun pandan
1 cawan kelapa muda parut
Bilas biji sagu dengan air, kemudian tuskan.
Gaul kelapa parut dengan secubit garam.
Siat dan simpul daun pandan.
Kuih sagu perisa ros dengan kelapa muda. Lembut, kenyal, manis, lemak, dan masin ... sedap.
Berikut adalah langkah-langkah untuk menyediakan kuih sagu atau bronok.
Didihkan air bersama pati sirap ros dan daun pandan di dalam periuk. Kemudian keluarkan daun pandan.
Masukkan sagu dan kacau sehingga sagu separuh masak (masih ada warna putih dalam biji sagu).
Kemudian masukkan gula dan teruskan mengacau sehingga ia menjadi likat dan warna keseluruhan biji sagu jernih.
Tuangkan sagu ke dalam loyang, ratakan dan biarkan sejuk.
Bila sagu dah sejuk dan mengental, potong dan gaulkan dengan kelapa parut. Hidangkan.
Kategori: Kuih-muih, Masakan Tradisional, Pencuci Mulut
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian